open-index/open-wikipedia-markdown huggingface dataset:
T43

**T43** er et svensk dieselelektrisk lokomotiv som ble bygget av NOHAB mellom 1961 og 1963. Dieselmotoren i en T43 er av typen EMD 12-567C, som er en totaktsmotor produsert av amerikanske General Motors. Åtte av de 50 opprinnelige lokomotivene er utrustet med GMs multippelutrustning og kan derfor kjøres sammen med opp til tre andre GM–lok. Flere lokomotiver av denne typen har tidligere vært utleid til NSB fra SJ i perioder med mangler på lokomotiver.

## Tjenestegjøring
T43 ble den typen som muliggjorde avviklingen av damplokomotiver i Sverige. Som et resultat av T43 var det etter 1963 ingen damplokomotiver i ordinær rutemessig trafikk. Frem til midten av 1980-tallet ble lokomotivet anvendt i linjetjeneste for både passasjer– og godstrafikk, og først og fremst på Blekingekustbana ble typen brukt i passasjertog. T43 har blitt brukt i godstogstjeneste over store deler av Sverige, og mot slutten av 1980-tallet tok etterfølgeren T44 over mer og mer av T43'ens bruksområder. SJ avviklet loktypen på 1990-tallet og overførte de til selskapene Banverket og TGOJ. Herfra har disse i flere omganger blitt solgt videre igjen til ulike private selskaper hvor de har blitt brukt utelukkende til godstrafikk og skifting.

### Fargesetting
T43 er ett av de lokomotivene på det svenske jernbanenettet som har hatt flest fargesammensettinger. Opprinnelig var lokomotivene malt i rødt, hvitt og blått, men denne fargen ble på 1970-tallet byttet mot oransje og mørkeblå, i samme mønster som den senere T44. Denne fargesammensettingen var også den samme som på de lokomotivene som tjenestegjorde på lån hos NSB. Når Banverket tok over en del av lokomotivene ble flere av disse malt i lysegul farge med delvis blå hytte og tak samt en blå linje på sidene. TGOJ malte sine lokomotiver i grønt med blå linjer. Da lokomotivene ble solgt til private jernbaneselskaper oppstod det flere fargesammensetninger, og da jernbanen i Sverige hadde sitt 150–årsjubileum malte Inlandsbanan AB et eksemplar i den opprinnelige leveringsfargen.

### Miljølokomotiv
To T43–lokomotiver har også byttet motor, hvor T43 nummer 257a har fått en miljøvennlig motor, bedre lyddempere og nyere elektronikk. Nummer 215 har blitt ombygd til et hybridlok med kombinert diesel– og batteridrift med vesentlig lavere drivstofforbruk som følge.

## Litteratur
* 

## Eksterne lenker
* T43  – NJK Materielldatabasen
* T43 – Jernbane.net
*  Järnväg.net > Lokguide > Diesellok T43/841
Instituto Nacional de Estadística

**Spanias statistiske sentralbyrå** (*Instituto Nacional de Estadística* på spansk) er Spanias offisielle sentralbyrå for statistikk om demografi, økonomi og det spanske samfunnet. Byrået foretar en nasjonal folketelling hvert tiende år. Forrige folketelling fant sted i 2011.

## Eksterne lenker
*
T44

**T44**, i Norge også kjent som **Di 7**, er et svensk dieselelektrisk lokomotiv som ble bygget av NOHAB og Kalmar Verkstad mellom 1968 og 1987. Denne typen var etterfølgeren til T43 og blir brukt til trekkraft i godstog i både Sverige og Israel samt til skifting og terminalarbeid. T44 er det mest vanlige diesellokomotivet i Sverige, med statseide Green Cargo som største operatør. Flere lokomotiver av denne typen har også tidligere vært utleid til NSB fra SJ i perioder med mangel på lokomotiver, samt et lokomotiv er eiet av LKABs datterselskap LKAB Malmtrafikk til skifting av malmvogner i Narvik.

## Lokomotivets historie

Lokomotivtypen har først og fremst blitt benyttet til å trekke godstog samt til skifting, men den har også trukket persontog. På 1970-tallet ble denne typen satt opp i persontrafikk på den uelektrifiserte jernbanestrekningen Borlänge–Mora, mens den på 1990-tallet ble prukt til persontrafikk på Inlandsbanan. I forhold til sin forgjenger T43 er T44 noe sterkere og førerhytten er modernisert og har bedre lydisolering, men lokomotivet har ellers mange likheter med T43. Utseendemessig skiller T44 seg ut ved at den i større grad har mer kantete former. Opp til tre T44 kan multippelkjøres. 

Denne typen er dieselelektrisk, som vil si at det blir drevet av elektriske banemotorene, som blir matet med strøm fra en generator, som igjen er koblet til en tolvsylindret totaktsmotor produsert av amerikanske General Motors. Flere lokomotiver har også blitt utrustet med radiostyring, noe som skal gjøre skifting lettere, og dette kan igjennkjennes ved at disse har antenner på taket og et bredt, rødmalt bånd på siden. 

Da SJ ble splittet opp i 2001 overtok Green Cargo de resterende lokomotivene, men også fire lokomotiver ble solgt til det svenske selskapet TGOJ.

I 2009–2011 hadde Green Cargo 62 av lokomotivene inne til en total renovering hos Bombardier Transportation i Randers, Danmark. De renoverte lokene fik ny litra *Td*. Green Cargo brukte T44 i Norge i godstog på Raumabanen, men dette ble det slutt på I 2016. Nå brukes de som skiftelok og i vognlast-toget mellom Alnabru (Oslo) og Follum (Hønefoss).

### NSB Di 7
I 1993 kjøpte NSB lok nummer 276 av SJ, som fikk norsk litra og nummer *Di 7.634*, for å brukes i Narvik, da den eldre typen Di 2 ble for svak for den tunge skiftetjenesten. Loket ble da malt om i NSBs gule og røde skiftelokfarger. Da LKABs datterselskap MTAS (i dag LKAB Malmtrafikk) overtok malmtrafikken på Ofotbanen ble loket med over dit og ble igjen regnet som T44, men med nytt nummer 6, og fikk en lys blå farge og hvite striper. LKAB Malmtrafikk har også lok nummer 5, tidligere nummer 283, som er rødt med hvite striper.

## Referanser




## Litteratur
* 

## Eksterne lenker
* T44  – NJK Materielldatabasen
* T44 / Di 7 – Jernbane.net
*  Järnväg.net > Lokguide > Diesellok T44
*  Järnväg.net > Lokguide > Diesellok Td
V5

**V5** er et svensk dieselhydraulisk lokomotiv produsert for Statens Järnvägar av tyske Henschel i perioden 1975 til 1978. Denne typen er en modifisering av V4–serien som ble levert i 1972–1973 og skulle med sitt store antall erstatte lokomotivene av typen V3 fra 1950-tallet.

V5 har store likheter med V4, men har utseendemessig en mer kantete form. Typenavnet kommer av den svenske hovedliteraen *V*, som betyr treakslet diesellokomotiv for skifting, og underliteraet *5*, som betyr at lokomotivet var den femte i serien av denne hovedliteraen.

Ved oppdelingen av SJ på 1990-tallet havnet alle V5 hos det svenske transportselskapet Green Cargo. De fleste av disse fikk SJs nyere blåfarge, mens enkelte fortsatt har den gamle oransje og mørkeblå fargesammensetningen til SJ. V5 har helt siden innkjøpsfasen vært brukt til skifting, og kan radiostyres av en lokfører. Opp til tre lokomotiver av denne typen kan multippelkjøres.

## Litteratur
* 

## Eksterne lenker
*  järnväg.net > Lokguide > Diesellok V5
*  Henschel - DHG 625 C
* Jernbane.net – Bilder av lokomotivtypen
Z67

**Z67** (også kalt **DAL**) er et svensk dieselhydraulisk lokomotiv som ble til etter en oppgradering av ulike skiftelokomotiver bygget av Kockums, Hägglund & Söner og Nohab mellom 1956 og 1958. 

Lokomotivet kom som en følge av en bestilling til flere produsenter fra SJ på et toakslet skiftelokomotiv som skulle utgjøre en ny standard og samtidig fornye lokomotivparken. Resultatet ble at SJ kjøpte inn tre mindre serier med literaene Z61 (fra Kockums), Z62 (fra Hägglund & Söner) og Z63 (fra Nohab). Disse hadde omtrent samme konstruksjon med mindre forskjeller avhengig av produsent.

Da SJ bestilte de neste store serien av skiftelokomotiver på 1960-tallet falt valget på en helt ny konstruksjon i Z65. Til tross for dette bestemte SJ likevel på å modernisere og standardisere Z61, Z62 og Z63, slik at de blant annet fikk samme motor. Disse oppgraderte skiftelokomotivene fikk benevnelsen Z67 og nye nummer. Z67 var plassert i Nord-Sverige hos SJ før de fleste på 1990-tallet ble overført til Banverket, under benevnelsen DAL (*dieselarbetslok*), og hos ulike togselskaper som drev med godstransport.

## Litteratur
* 

## Eksterne lenker
*  Järnväg.net > Lokguide > Lokomotor Z67/DAL
* Jernbane.net – Bilder av lokomotivtypen
NS 6400

**NS 6400**, også kjent som **MaK DE 6400**, er et tyskprodusert dieselelektrisk lokomotiv som ble bygget i underkant av 120 eksemplarer av Maschinenbau Kiel (MaK) i perioden fra 1988 til 1994. Selve konstruksjonen baserte seg på MaK DE 1002, men er lenger og har kraftigere motor, noe som tillater større trekkraft og gir høyere topphastighet. Motoren er en MTU på 1180 kW, og denne typen blir brukt til å trekke godstog på lengre strekninger, samt til noe skifting på banegårder.

Denne typen ble levert til Nederlandse Spoorwegen (NS) og nummerert fra 6401 til 6520. Samtlige maskiner ble overført til transportselskapet Railion Nederland i 1999, hvor de blir brukt til å trekke godstog enten som par eller tre maskiner i multippelkjøring. Enkelte maskiner har i senere tid også fått halemagnet og andre sikkerhetssystemer, slik at de kan tillates å bli kjørt både Tyskland og Belgia. Disse maskinene har fått kallenavnet *Duitse Herder* (Schäferhund) eller *Vlaamse Reus* (Belgisk kjempekanin). Siden 2007 har enkelte NS 6400–lokomotiver blitt overført til Railion Tyskland og går under benevnelsen **DBAG Baureihe 264**.

I august og september 1990 var MaK DE 6400 nummer 6443 på prøvekjøring hos NSB med tanke på å evaluere en ny lokomotivtype, som senere endte opp med bli Di 8 som en videreutvikling av denne loktypen. På grunn av lokmangel i Norge i 1993 ble det leid inn flere lokomotiver av denne typen. Et av disse var involvert i Nordstrand-ulykken 3. oktober 1993. Totalt var 9 lokomotiver lånt ut til NSB fra NS, hvor det siste returnerte tilbake til Nederland i desember 1996. På grunn av sitt nederlandske opphav fikk lokomotivtypen kallenavnet "tulipan" i løpet av perioden de gikk for NSB.

Grenland Rail kjøpte i  2016 lokene 6446 og 6448, som kom til Norge 4. desember samme år. Like etter overtok også NJD Maskin lok 6452 som kom til Norge 16. januar 2017,og NRC maskin kjøpte lokene 6420 og 6407 i løpet av 2017 og 2018. Senere har Grenland Rail overtatt alle de tre lokene fra NJD og NRC, samt kjøpt ytterligere to. Lok 6407 ble ombygget med ERTMS ombordutstyr våren/sommeren 2025.

Totalt opererer det per juli 2025 sju lok av typen i Norge: 6407, 6419, 6420, 6446, 6448, 6449 og 6452.

## Galleri

Fil:Railion loc 6493 (Class 6400).jpg|Tre NS 6400–lokomotiver fra Railion trekker et tungt godstog 
Fil:Railion_6408_en_6429_met_afvaltrein,_Station_Arnhem;_21-10-2006.jpg|To lokomotiver i Arnhem
Fil:Railion 6434.jpg|NS 6400 nummer 6434 ved Apeldoorn 


## Referanser




## Eksterne lenker
* DE 6400  – NJK Materielldatabasen
* NS 6400 – Jernbane.net
*  Loks-aus-kiel.de > MaK DE 6400
MaK G 1206

**MaK G 1206** er et tyskprodusert, dieselhydraulisk lokomotiv som til nå har blitt bygget i underkant av 170 eksemplarer av Maschinenbau Kiel (MaK) fra 1997. Lokomotivtypen er en direkte etterfølger av MaK G 1205, men er tyngre og har en kraftigere motor. Motoren er en Caterpillar på 1&nbsp;570 kW (2105 hk), og denne typen blir brukt til å trekke godstog på lengre strekninger, samt til skifting.

## G 1206 DLL

**DLL** står for *diesellinjelok* og er det svenske Banverket sitt generelle litra for diesellok. De kjøpte sine første to diesellokomotiver fra MaK/Siemens standardmodell MaK G 1205 i 1995 og etter nøye vurdering av disse kjøpte man på slutten av 1990-tallet inn ytterligere seks lokomotiver av den noe sterkere utgaven G 1206.

Disse lokomotivene brukes som trekklokomotiver til banearbeidstog og er multippelkjørbare med både hverandre og mot de svenskproduserte motpartene T43, T44 og Tb. DLL brukes flittig til ballastutkjøring siden det har fast hastighetsregulering.

## Litteratur
* 

## Eksterne lenker
* DLL (Sverige) / 275 (Tyskland) / BB 61000 (Frankrike) – Jernbane.net
*  Lokguide - Diesellok 942/G 1206/DLL (omhandler også G 1205) – järnväg.net
*  MaK G 1206 – loks-aus-kiel.de
Halvor Stenstadvold

**Halvor Stenstadvold** (født 6. april 1944 i Sarpsborg) er en norsk næringslivsleder og politiker (H). 

## Bakgrunn og virke
Stenstadvold er utdannet ved Universitetet i Oslo og School of International Affairs ved Columbia University i New York. Han tok magistergraden i statsvitenskap i 1971. I studietiden var han blant annet formann i Det Norske Studentersamfund i 1969.

Stenstadvold var statssekretær i Forbruker- og administrasjonsdepartementet under Astrid Gjertsen 1981–1984. Han har også vært aktiv i kommunepolitikken for Høyre i Bærum, og var kommunens ordfører 1978–1979.

Stenstadvold var informasjonssjef i Norges Industriforbund 1972–1979, før han gikk over til stillingen som banksjef i Kreditkassen. I 1988 ble han ansatt som direktør i Orkla, der han blant annet arbeidet med mediasaker. Stenstadvold var styreformann i NRK 1986–1990 og i TVNorge 1991–1993. Har også hatt en rekke andre styreverv i norsk nærings- og samfunnsliv. Fra 2008 er han styreleder ved Henie-Onstad kunstsenter.

I 2014 ble Stenstadvold utnevnt til ridder av 1. klasse av St. Olavs Orden «for allsidig samfunnsgagnlig virksomhet.»

Halvor Stenstadvold er sønn av Håkon Stenstadvold.

## Bibliografi
* Halvor Stenstadvold: *Håkon Stenstadvold – far, kunstner*. 1994.

## Referanser


## Kilder
* Hoemsnes, Ole N. «Halvor Stenstadvold», i *Norsk biografisk leksikon*

## Eksterne lenker
*
Haltenbanken

**Haltenbanken** er en del av den norske kontinentalsokkelen utenfor Midt-Norge eller Trøndelag. Haltenbanken er en viktig fiskebanke, men er i dag mest kjent for store olje- og gassfunn. Banken anses som særlig verdifullt område (SVO), og inngår i Kystsonen Norskehavet nord (NH6).

Vanndybden på Haltenbanken varierer. Den gjennomsnittlige dybden er omtrent 200 til 300 meter. Banken er kjent for rikt seifiske. Den er også et viktig gyte- og oppvekstområde for norsk vårgytende sild.

Det ble åpnet for leteboring på Haltenbanken i 1978. Heidrunfeltet ble satt i produksjon i 1995, etter at det ble påvist i 1985. Ilandføring av gass skjer på Tjeldbergodden på Nordmøre. Åsgardfeltet ble satt i drift i 1999 på forekomstene Midgard (påvist 1981), Smørbukk (1984), Smørbukk Sør (1985) og Smørbukk Nord. Gassen ilandføres på Kårstø. Kristinfeltet ble satt i produksjon i 2006, Mariafeltet i 2019. Virksomheten på Haltenbanken administreres fra Kristiansund og Stjørdal. 

## Referanser
One Step Closer

**«One Step Closer»** er debutsingelen fra det amerikanske Nu Metall-bandet Linkin Park og ble utgitt i 2001. Sangen er det andre sporet på bandets debutalbum *[[Hybrid Theory]]*.

Den opprinnelige tittelen på sangen var «Plaster». Bandet har sagt at de skrev «One Step Closer» mens de slet med det sjette sporet på albumet, «Runaway». Singelen ble utgitt i 2001 og fikk en del suksess i Australia, men kun moderat suksess i Storbritannia og USA.

På «One Step Closer» gjør Mike Shinoda noen få linjer i løpet av refrenget mens Chester Bennington sier «Everything you say to me» og «I need a little room to breathe».

Det har blitt laget to remixer av «One Step Closer». På albumet *[[Reanimation]]* (2002) under tittelen «1Stp Klosr», gjort av The Humble Brothers og Korns hovedvokalist, Jonathan Davis. Den andre var på albumet *[[Collision Course]]* sammen med Jay-Z. 

## Konserter
Frem til 2007 avsluttet bandet konsertene sine med sangen «One Step Closer». De strofene Davis synger pleier nå å bli sunget av Mike Shinoda, noen få ganger blir den sunget av Chester Bennington. 

## Video
Det var Joe Hahn som kom med ideen bak musikkvideoen. Før Joe Hahn steppet inn hadde bandet tenkt seg en «vanlig» musikkvideo med bandet som fremfører sangen under en konsert. Filmen ble laget i en forlatt LA T-banetunnel. Dette er en av de få musikkvideoene Scott Koziol er med i, da det er to klipp der man kan se ham.

## Listeplasseringer
«One Step Closer» kom på 4.-plass på Mainstream Rock Tracks i USA og i Australia. «One Step Closer» kom på 10.-plass på «United World Chart», 24.-plass på UK Singles Chart, 32.-plass på den tyske listen, 46.-plass på den italienske listen og 75.-plass på Billboard Hot 100.

## Sporliste
# «One Step Closer»
#«My December»
#«High Voltage» (2000 reprise)

**Bonus**
# «One Step Closer» Musikk Video

## Sammen med andre artister
Linkin Park har sunget denne sangen sammen med en rekke artister gjennom årene:

* Evidence (fra Dilated Peoples) – in 2001
* Mark Chavez (fra Adema) – in 2001
* Wes Scantlin (fra Puddle of Mudd) – in 2001
* Sonny Sandoval (fra P.O.D.) – under *[[Meteora (album)|Meteora]]*-turneen
* Douglas Robb (fra Hoobastank) – under *[[Projekt Revolution]] 2003*-turneen og *Meteora*-turneen
* Dan Marsala (fra Story of the Year) – under *Meteora*-turneen
* Jonathan Davis (fra Korn) – under *[[Projekt Revolution]] 2004*
* Aaron Lewis (fra Staind) – under *[[Family Values Tour]] 2001*, *KROQ Almost Acoustic X-Mas 2001* og på Readingfestivalen i 2003
* Christian Lindskog (fra Blindside) – under *[[Projekt Revolution]] 2003*
* Davey Havok (fra AFI) – i 2003
* Yohan (fra Pia) – under turneen i Sørøst-Asia i 2004
* Eminem & D12 – under *[[Projekt Revolution]] 2002*
* The X-Ecutioners – under MTV Video Music Awards i 2001

## Eksterne lenker
* «One Step Closer» offisiell sangtekst
IORE

**IORE** elektriske malmtogslokomotiver bygget av Bombardier Transportation i Kassel for gruveselskapet LKAB i Sverige mellom 2000 og 2014. Lokomotivene trekker malmtog på henholdsvis Malmbanan og Ofotbanen fra gruvene i Kiruna og Malmberget til havnene i både Luleå og Narvik. Navnet IORE er et akronym fra de engelske ordene *iron ore*, som på norsk betyr jernmalm. 

Denne lok-typen består av to lokomotiver som opererer i par, hvor de kan trekke opp til 8&nbsp;600 tonn med fullastede vogner i relativt fjellrike baner med en fart på rundt 60 km/t. De to lokomotivene er tilsammen 46 meter langt og veier 360 tonn. Lokomotivene, når de opereres i par, sies å være blant verdens kraftigste godstogslokomotiver med et startmoment på tilsammen 1&nbsp;200 kN. Lokomotivene kan også kjøres fraskilte og trekke egne tog, samt at opp til fire enheter kan multippelkjøres ved behov.

## Lokomotivets utvikling
På 1990-tallet begynte de eksisterende malmlokomotivene Dm3 å nå betraktelig i alder, samtidig som operatøren Malmtrafik i Kiruna AB (MTAB) ville øke malmkapasiteten. Resultatet ble at man valgte å bestille en ny type lokomotiv hos Adtranz i Tyskland, senere kjøpt opp av Bombardier. Konstruksjonen ble helt og holdent formet av kravene som ble stilt fra Sverige, men det fikk samtidig likheter med andre tyske elektriske lokomotiver. For blant annet å klare togvekten ble IORE gjort ekstra tunge ved å lage veggene til lokomotivkassen rundt fire centimeter tykke, en tiendedel større enn vanlige lokomotiver.

Hver lokomotivenhet har to boggier som hver har tre drivaksler, og hvor strømmen til de asynkrone motorene blir regulert automatisk slik at alle aksler i boggien går like fort. Dette gjorde at lokomotivet fikk en lav slingringsrisiko, noe Dm3 fikk gjennom sin koppelstangsdrift. IORE ble også utstyrt med tilbakemating av strøm til kontaktledningsnettet ved nedbremsing og kjørecomputer som overvåker og til dels styrer både bremser, multippelkoblingen og annet av lokomotivets styresystemer. Det første lokomotivet kom til Sverige i august 2000 og ble prøvekjørt den påfølgende høsten. Lokomotivet ble satt inn i ordinær trafikk i 2001 og de påfølgende leveringene har fått navn etter steder langs Malmbanan og Ofotbanen.
 
Den 27. august 2007 vedtok man på et styremøte hos LKAB i Narvik å bestille åtte nye IORE–lokomotiver (4 par), noe som gjør at selskapet per 2012 har 13 lokomotiv. I perioden fra mai 2013 til mars 2014 er det planlagt at Bombadier skal levere ytterlige 4 lokomotiv.

## Se også
* F040/F050 (malmvogn)

## Referanser


## Litteratur
* 
* 

## Eksterne lenker
* IORE  – NJK Materielldatabasen
* IORE – Jernbane.net
*  Järnväg.net > Lokguide > IORE
*  Michael Blunck – IORE electric locomotive
Dm3

**Dm** og **Dm3** er et elektrisk malmlokomotiv bygget av ASEA for Statens Järnvägar i Sverige mellom 1953 og 1971. Ved sin introduksjon var dette verdens største elektriske lokomotiv. Lokomotivet trakk malmtog på henholdsvis Malmbanan og Ofotbanen fra gruvene i Kiruna til havnene i både Luleå og Narvik. 

Lokomotivene ble produsert mellom 1953 og 1971 som et todelt lokomotiv med litra Dm, men for å øke den hardt pressede kapasiteten bestilte SJ 19 mellomdeler for å montere inn mellom de eksisterende Dm–lokomotivene. Mellomdelene ble konstruert som en vanlig seksjon av Dm, men uten førerhytte og løpeaksel. Mellomdelen fikk litraet Dm3 og i tiden hos SJ hadde hele lokomotivkombinasjonen litra Dm+Dm3+Dm, men når disse ble overført til MTAB fikk hele kombinasjonen litra Dm3. Det todelte lokomotivet bestående av to Dm fikk samtidig litra Dm2. Ettersom Ofotbanen tilhører Norge fikk Dm–lokomotivene en norsk utgave hos NSB i El 12

På slutten av 1990-tallet ble det funnet en erstatter til Dm3 i IORE, som har tatt over mye av trafikken, men kapasitetsproblemer gjorde at Dm3 fortsatte å trekke malmtog helt fram til 2013. Disse lokomotivene har samtidig blitt modernisert ytterligere gjennom forbedrede førerhytter, utskiftning av både det mekaniske og det elektriske systemet samt at de har fått navn etter gruver i Kiruna. I 2004 gav MTAB bort Dm3 nummer 976-977-978 i brun fargesammensetting til interesseorganisajonen Malmbanans Vänner, som også har et tilsvarende El 12 i sitt eie. Lokomotivet gjorde sine siste turer på Malmbanan i 2013.

## Referanser


## Litteratur
* 
* 

## Eksterne lenker
* Dm  / Dm3  – NJK Materielldatabasen
* Dm/Dm3 – Jernbane.net
*  Järnväg.net > Lokguide > Dm/Dm3
Vista (forskningsprogram)

**VISTA** grunnforskningsprogram finansiert av Statoil som gjennomføres i nært samarbeid med Det Norske Videnskaps-Akademi. Forskningsprogrammet ble etablert i 1985.

## Eksterne lenker
*
Oklahomas lovgivende forsamling

**Oklahomas lovgivende forsamling** (Oklahoma Legislature) er det lovgivende myndighetsorgan i Oklahoma. Forsamlingen består av to kammer, det ene kalles Oklahoma House of Representatives (representantenes hus) og det andre, Oklahoma Senate (senatet). Alle medlemmene i begge kamrene er valgt direkte av velgerne i enmannskretser. Representantenes hus har 101 medlemmer som har vervet i en to-årsperiode. Senatet har 48 medlemmer, som har vervet i en fire-årsperiode, men hvor halvparten er på valg annethvert år. Medlemmene i begge husene er valgt fra egne distrikter med likt folketall.

## Nåværende oppstilling
**Representantenes hus**

**Senatet**
Magma (band)

**Magma** er et fransk progressivt/avant-garde band, startet i 1969. Tekstene kan sees på som en metaforisk samfunnskritikk og har vært en av trommeslager og bandleder Christian Vanders måter å få utløp for frustrasjon over tingenes tilstand i verden. Konseptet omhandler en gruppe mennesker som forlater Jorden, og bosetter seg på planeten Kobaïa. Etterhvert møter de flere flyktninger fra Jorden, og konflikt oppstår. Tekstene er hovedsakelig fremført på det fiktive språket Kobaïan, som bandet selv har funnet opp, innimellom forekommer også tekster på fransk og engelsk.

Et av nøkkelordene på Kobaïan, «zeuhl», har etterhvert blitt en betegnelse på den musikalske genren Magma befinner seg i, og som et knippe band har plukket opp i større eller mindre grad. Selv om musikken helhetlig sett skiller seg fra det meste annet hører man referanser til flere genre og artister i Magmas album; eksempelvis 1900-talls klassisk/moderne musikk som Carl Orff og Sergei Prokofiev, jazz, tysk folkemusikk og prog/psykedelika som Frank Zappa, King Crimson og Gentle Giant.

Til tross for få utgivelser de siste årene fortsatte Magma å spille en del konserter, spesielt i hjembyen Paris. Bandet besøkte også Oslo i september 2007.

## Diskografi (studioalbum)
* 1970 Magma
* 1971 1001°Centigrades
* 1972 The Unnamables
* 1973 Mekanïk Destruktïw Kommandöh
* 1974 Wurdah Ïtah
* 1974 Köhntarkösz
* 1976 Üdü Wüdü
* 1978 Attahk
* 1984 Merci
* 1989 Mekanïk Kommandöh
* 2004 K.A. (Kohntarkosz Anteria)
* 2009 Ëmëhntëhtt-Rê
* 2012 Félicité Thösz
* 2014 Rïah Sahïltaahk
* 2015 Šlaǧ Tanƶ
* 2019 Zëss
* 2022 Kartëhl

## Eksterne lenker
*
Helmuth Rilling

**Helmuth Rilling** (1933–2026) var en tysk dirigent, korleder og musikkpedagog.

Rilling ble født inn i en musikalsk familie i Stuttgart. Han fikk tidlig musikalsk trening i protestant-seminarene i Württemberg. Fra 1952 til 1955 studerte han orgel, komponering og koral dirigering på Stuttgart Musikkhøyskole. Han avsluttet sine studier med Fernando Germani i Roma og ved Accademia Musicale Chigiana i Siena.

## Utmerkelser
;Ordener, dekorasjoner og medaljer
*  Stort fortjenstkors med stjerne av Forbundsrepublikken Tysklands fortjenstorden (2014; stort fortjenstkors 2003, fortjenstkors av 1. klasse 1993, fortjenstkors med bånd 1978)
*  Fortjenstmedalje fra delstaten Baden-Württemberg

;Priser
* 1988: Pris i kategori «Bibel og musikk» fra Stiftung Bibel und Kultur
* 1993: Johannes-Brenz-medaljen i sølv (etuimedalje)
* 1994: IMC-UNESCO-musikkpris
* 1995: Theodor Heuss-prisen
* 2000: Rheingau musikkpris
* 2001: Grammy Award for innspillingen av Krzysztof Pendereckis *Credo* i kategorien «Beste koropptreden»
* 2001: Hanns Martin Schleyer-prisen
* 2001: Borgermedaljen til Stuttgart (etuimedalje)
* 2004: Bach-medaljen (etuimedalje)
* 2004: Otto Hirsch-medaljen (etuimedalje)
* 2008: Stanford Award fra Yale School of Music ved Yale University
* 2008: Stor Staufer-medalje i gull fra delstaten Baden-Württemberg – delstatens høyeste utmerkelse (etuimedalje) 
* 2008–2013: Georg Friedrich Händel-ringen fra Verbandes Deutscher KonzertChöre (Foreningen av tyske konsertkor)
* 2008: Prisen for europeisk kirkemusikk
* 2011: Herbert von Karajans musikkpris
* 2012: Martin Luther-medaljen (etuimedalje)
* 2013: Echo Klassik-prisen, som «en hyllest til et livsverk»
* 2016: Hoffnungsträger-prisen

;Ærestitler
* 1985: Æresborger av Eugene (Oregon)
* 1985: Æresdoktor ved det evangeliskteologiske fakultet, Eberhard-Karls-Universität Tübingen
* 2000: Æresborger av St. Johann (Baden-Württemberg)
* 2003: Æresmedlem i American Academy of Arts and Sciences
* 2003: Æresdoktor ved Krzysztof-Penderecki-Musikakademie Krakow
* 2019: Æresborger av Leonberg

## Referanser


## Eksterne lenker
* 
* 
*
Crawling

**«Crawling»** er den andre singelen fra Linkin Parks debutalbum *[[Hybrid Theory]]*. Sangen ble en hit i 2000, og Linkin Park vant en Grammy for «Best Hard Rock Performance». «Crawling» er en av de få sangene på *[[Hybrid Theory]]* som inneholder lite rapping fra Mike Shinoda. Sangen er også kjent for sitt anslag av elektronika.

Dette er den første musikkvideoen der Dave Farrell er med. Damen i musikkvideoen er Katelyn Rosaasen. Musikkvideoen ble vist på Cartoon Network. Det tyske bandet Angelzoom har laget en versjon av denne sangen.

## Sporliste
#«Crawling» (Albumversjon)
#«Papercut» (Live fra BBC)

## Bonus
#«Behind The Scenes Bonus Footage» (CD-ROM video)
Ananias

**Ananias** (eller **Hananias**) og hans kone Safira levde i Damaskus og var ifølge Apostlenes gjerninger en del av den tidlige kristne kirke. Han regnes som en av de sytti disipler.

## Bibelens historie
Apostlenes gjerninger kapittel 4 slutter med utsagnet om at alle de kristne hadde eiendommer, men som de alle delte på: 

::*<small>32</small> «Hele mengden av troende var ett i hjerte og sinn, og ingen regnet det de eide som sitt eget; de hadde alt felles.»*

Barnabas, et medlem av kirken, solgte en åker han eide og ga pengene til apostlene. Det var etter dette at Ananias og Sappfira bestemte seg for å selge en eiendom og gjøre den samme donasjonen, men de skulle holde noen penger for seg selv. De skulle allikevel si at de gav hele pengesummen de fikk for eiendommen. 
I Apostlenes gjerninger kapittel 5, vers 2-6 står det: 

::«3*Da sa Peter: «Ananias, hvorfor har Satan fylt ditt hjerte, så du kan lyve for Den hellige ånd og stikke til side noe av det du fikk for jordstykket ditt?* 4 *Kunne du ikke ha beholdt det? Det var jo ditt. Og bestemte du ikke selv over pengene du solgte det for? Hvordan kunne du bestemme deg for dette i ditt hjerte? Det er ikke mennesker, men Gud du har løyet for.*  5 *Da Ananias hørte det, falt han om og døde. Og alle som hørte det, ble grepet av stor frykt.*  6 *Noen unge menn kom og svøpte inn den døde. Så bar de ham bort og gravla ham.»*

Ifølge Bibelen gjenomskuer altså Peter løgnen, og Ananias dør etter konfrontasjonen. Det samme skjer med kona da hun forteller den samme løgnen. Det blir også beskrevet at de andre kristne «blir grepet av frykt».

## Tradisjon

Dorotheus betegner Hananias som biskop av Damaskus. Han skal så ha misjonert i Eleutheropolis. Her ble han arrestert av guvernør Lucian. Han nektet å frembære ofre for de hedenske guder og ble deretter tortrurert og så steinet ihjel outenfor byen. Hans bein ble senere bragt til Konstantinopel.

I det angivelige Ananias' hus i Damaskus er det nå innredet kirkerom. Den ligger seks meter under gateplan, og går for å være en av kristenhetens eldste sakralbygg.

Ananias' minnedag feires den 25. januar, samme dag som apostelen Paulus' omvendelse.

## Referanser


## Litteratur
*
Eidsvoll Verk skole

**Eidsvoll Verk skole** er en barneskole i Eidsvoll kommune i Akershus. Skolen har ca. 270 elever i 1. til 7. trinn, og 35 ansatte.
* Rektor er Marianne Myhre.

## Bilder

Eidsvoll_verk_skole_(1).JPG
Eidsvoll verk skole (2).JPG
Eidsvoll_verk_skole_(5).JPG


## Se også
* Liste over skoler i Eidsvoll

## Eksterne lenker
* Hjemmeside
Finstad skole (Eidsvoll)

**Finstad skole** var en barneskole på Finstad i Eidsvoll kommune, Akershus. Skolen hadde før nedleggelse ca. 90 elever i 1. til 7. trinn, og 16 ansatte. Skolen ble nedlagt etter skoleåret 2014/15.

## Se også
* Liste over skoler i Eidsvoll

## Eksterne lenker
* Hjemmeside
Feiring skole

**Feiring skole** er en barne- og ungdomsskole som ligger ved Mjøsa i Feiring, nord i Eidsvoll kommune i Akershus. Skolen har ca. 120 elever i 1. til 10. trinn. Skolen er en nærmiljø skole og bruker bygdas ressurser aktivt i læringsarbeidet. Feiring skole har et system hvor læringsarbeidet og undervisningen foregår i aldersblandede grupper.

* Rektor er Ingunn Holmstad Haukeland - fra og med april 2020.

## Se også
* Liste over skoler i Eidsvoll

## Eksterne lenker
* Hjemmeside
Råholt skole

**Råholt skole** er en barneskole på Råholt i søndre del av Eidsvoll kommune, Akershus. Skolen har ca. 450 elever i 1. til 7. trinn.

* Rektor er Irene Schultze.(2023)
* Skolen ble pusset opp nylig. (2022)
* Den nye gymsalen blir brukt til mye, innebandy, håndball og andre aktiviteter.

## Bilder

Råholt skole (7).jpg
Råholt skole (6).jpg
Råholt skole (1).jpg


## Se også
* Liste over skoler i Eidsvoll

## Eksterne lenker
* Råholt skole
Bønsmoen skole

**Bønsmoen skole** er en barneskole på Råholt i Eidsvoll kommune, Akershus. Skolen er under total rehabilitering.
Første del av skolen vil være ferdig til skolestart 2008.

## Rehabiliteringen
Skolen bruker de gamle lokalene til Råholt ungdomsskole lokalene blir totalt renovert og har et budsjett på ca. 85 millioner kroner. Det legges opp til etappevis utbygging slik at avdeling for avdeling blir tatt i bruk. Rehabiliteringen er beregnet ferdig i 2013

## Bilder

Bønsmoen_skole_(7).JPG
Bønsmoen_skole_(1).JPG
Bønsmoen_skole_(2).JPG


## Se også
* Liste over skoler i Eidsvoll

## Eksterne lenker
* Hjemmeside
Verdensreligionenes parlament

**Verdensreligionenes parlament** (engelsk *Parliament of the World's Religions*) er et møte mellom folk fra ulike religioner som første gang ble holdt i 1893 i Chicago, Illinois, USA.

Representanter fra mange av verdens religioner og religiøse bevegelser deltok i konferansen i 1893. Særlig oppmerksomhet blant deltagerne vakte buddhisten Anagarika Dharmapala (en person som spilte en viktig rolle i kampen mot kolonimakten i India og Sri Lanka), og hinduen Vivekananda (som var tilhenger av en reformbevegelse i hinduismen). 

Konferansen vakte betydelig interesse i Europa. Konferansens dokument ble utgitt i to bøker som ble oversatt til svensk i 1894. 

En jubileumskonferanse ble arrangert i 1993. Siden har det blitt holdt konferanser i Cape Town i Sør-Afrika i 1999 og i Barcelona i Spania i 2004. i 2007 samt i Melbourne i Australia i 2009.

## Eksterne lenker
*
Iwakurojima-broen

**Iwakurojima-broen** er en skråkabelbro i Japan. Det lengste spennet i midten er 420 meter og totallengden er 790 meter. De to andre spennene er på 185 meter. Pilarene er 148,1 meter høye. Broen som er en del av Seto-Chuo-motorveien ble åpnet i 1988, den ligger like sør for den nesten identiske Hitsuishijima-broen.

Broen er i to nivåer med og både en vei- og en jernbanebro, med en firefelts motorvei øverst og dobbelspor jernbane under.

## Eksterne lenker
* tekniske data fra structurae.de (engelsk)
Yoshima-broen

**Yoshima-broen** er en fagverksbro i Japan. Det lengste spennet er 246 meter og totallengden er 847 meter. Broen er en del av Seto-Chuo-motorveien og ble åpnet i 1988.
Ås skole

**Ås skole** er en barneskole i Eidsvoll kommune i Akershus. Skolen har 300 elever fra 1.–7. trinn og 45 ansatte. Skolen ble bygd i 1946 og har blitt bygd ut i 1957, 1991, 2000 og 2016.

* Rektor er Knut Holm.(2007)
* Rektor er Toril Skovseth (2021)

## Bilder

Ås skole (5).JPG
Ås_skole_(4).JPG
Ås_skole_(3).JPG


## Se også
* Liste over skoler i Eidsvoll

## Eksterne lenker
*
Langset skole

**Langset skole** er en barneskole ved Minnesund i Eidsvoll kommune, Akershus. Skolen ligger ved sørøstenden av Mjøsa og har ca. 180 elever på 1. til 7. trinn.

* Tidligere rektor er Marianne Akerjordet gikk av med pensjon da den nye skolen sto ferdig bygd i 2015.
*Skolens nåværende rektor er Margrethe Steinholt.

## Se også
* Liste over skoler i Eidsvoll

## Eksterne lenker
* Hjemmeside
Krås

**Krås** eller **muskelmage** (La. *ventriculus*) er en tykkvegget og muskuløs del av fordøyelseskanalen hos en del dyr. 

Alle skjelldyr (Pholidota), fugler (Aves) og krokodiller (Crocodylia) har muskelmage/krås. Dette gjelder også, så langt man vet, utdødde arkosaurer (Archosauria). Fugler og skjelldyr har ikke tenner og kan ikke tygge maten, så kråsen fungerer som en erstatning for dette. Krokodillene har tenner, men kjevenes konstruksjon og tannsett gjør dem lite egnet som tyggeredskap, så maten svelges hel eller i store avrevne biter og bearbeides videre i muskelmagen/kråsen.

Kråsen er en slags «tyggemage», ei «gastrisk mølle» der maten males opp til finere partikler som lettere kan fordøyes. Muskelfunksjonen i kråsen stimuleres av grove og harde partikler, og dette er årsaken til at en del fuglearter, som hønsefugler (Galliformes), spiser grov grus og småstein, som bidrar til at nedbrytelsesprosessen tar kortere tid. Kråsen er mest utviklet hos fuglearter som lever av hard plantekost som korn og belgvekster, mens de som lever av insekter, fisk eller kjøtt i stedet har sterkere fordøyelsesvæsker.

## Referanser
Farlig gods

**Farlig gods** er varer, eiendeler eller materialer som transporteres og som medfører økt risiko for skade på liv, helse, miljø og materielle verdier. Hva som klassifiseres som «farlig gods» står spesifisert i regelverk. Internasjonalt nyttes gjerne forkortelsen *HAZMAT* for engelsk, *Hazardous materials and items*.

Avhengig av transportmåte og transportstrekning kan det stilles spesielle krav om forsendelsesmåte, spesialmerking, lisenssøknad, følgebil eller andre spesielle tiltak for å begrense risiko for skader.

Lovverket som regulerer farlig gods på vei heter ADR og er en bestemmelse som gjelder i Europa, med noen unntak.

## Eksterne lenker
* 
* Informasjon om transport av farlig gods, fra Direktoratet for samfunnssikkerhet og beredskap (DSB)
Bert Bolin

**Bert Bolin** (født 15. mars 1925, død 30. desember 2007 i Danderyd) var en svensk meteorolog og klimaforsker. 

Bolin tok sin doktorgrad ved Stockholms universitet i 1956 og var professor i meteorologi der fra 1961 til 1990. Han har også vært vitenskapelig direktør av European Space Research Organisation, nå kjent som European Space Agency. Han var den første lederen for FNs klimapanel, der han gjorde tjeneste fra 1988 til 1998. Han var også medlem av United States National Academy of Sciences. 

## Priser (utvalg)
Bolin har fått en rekke priser for sitt arbeid innen klimaforskning:
* 1984: Carl-Gustaf Rossby Research Medal
* 1988: Tyler Prize for Environmental Achievement
* 1993: Rossbypriset
* 1995: Blue Planet Prize – ofte sett på som Nobelprisen i miljøvitenskap.

## Referanser


## Eksterne lenker
* ''IPCCs chairman Bert Bolin builds consensus'' (artikkel på engelsk av Nick Sundt fra Global Change electronic edition 1995)
* Nekrolog på http://met.no
Airport Extreme

**Airport Extreme**  er en  basestasjon produsert av Apple.

## Spesifikasjoner
*Størrelse: 16,5, 16,5 og 3,4 cm
*Vekt: 753 gram
*Trådløs tilkobling
*802.11a/b/g
*Utkast til 802.11n 2
*RJ-45 10/100/1000BASE-T Ethernet WAN-utgang for tilkobling til et ADSL- eller kabelmodem
*Tre RJ-45 10/100/1000BASE-T Ethernet LAN-utganger for tilkobling til datamaskiner og nettverksenheter
*USB-utgang for tilkobling til en USB-skriver eller en ekstern USB-harddisk
Transienttilstand

At et fenomen eller system er i en **transienttilstand** eller **transient** betyr at det er i en tilstand av kortvarig karakter som heller ikke gjentar seg i jevne intervaller. Eksempel på dette er når et system akkurat er blitt aktivert eller påvirket og ennå ikke har nådd en operativ likevekt. Betegnelsen benyttes for eksempel i forbindelse med elektromagnetisme eller lydbølger.
UMK

**UMK** kan vise til:

* Nikolaus Kopernikus-universitetet (Uniwersytet Mikołaja Kopernika)
* Universitetets Myntkabinett
* Universiti Malaysia Kelantan
* Den finske musikkonkurransen Uuden Musiikin Kilpailu
Benito Nava

**Benito Nava** (født 16. juli 1936 i Forlì i Italia, død 17. oktober 2011 i Trondheim) var en opprinnelig italiensk restauratør, musiker (trompet, kontrabass og sang) og kulturpersonlighet bosatt i Trondheim.

Han ankom byen i 1960 for å være en del av det italienske orkestret Ceccoli som opptrådte i Palmehaven, den eksklusive restauranten i Britannia Hotel. Orkestret hadde engasjementer flere steder i Norge i tillegg til en omfattende virksomhet i Sveits og flere andre land. Benito Nava skrev flere låter som ble gitt ut på plater, mest kjent er kanskje «Mere, mere, mere» som også ble en radio-hit. Tore Johansen beskrev ham som «Trondheims første pop-stjerne» og la til at han hadde vært en bauta i trøndersk kulturliv i flere tiår.

Benito Nava sluttet som heltidsmusiker i 1978 for å starte sin egen restaurantvirksomhet med restaurantene Benitos og Zia Teresa bak Vår Frue kirke. Samtidig som han var restauratør fortsatte han å opptre som sanger og konferansier, han deltok også i operaforestillinger, skrev sanger og komponerte. Etter nærmere 30 år ble de to restaurantene avviklet julen 2007. I april 2011 startet Benito Nava restauranten daBenito på Fosenkaia like ved Trondheim sentralstasjon.

I januar 2010 deltok Nava i en kampanje for REMA 1000 der han presenterte italienske matoppskrifter. Ved Navas bortgang understreket konsernsjef Odd Reitan i REMA 1000 hvor viktig Nava hadde vært for Trondheim gjennom mange år.

## Referanser
Dansk sportsponni

**Sportsponni** er en norsk betegnelse for foredlede ponnier avlet for ridning og konkurransebruk. Slike rideponnier har blitt utviklet gjennom mange år i Storbritannia. Gjennom flere generasjoner har de beste egenskapene blitt tatt vare på og resultatet er en vakker, edel ponni med et godt, funksjonelt eksteriør, gode bevegelser og et godt lynne. Grunnlaget i sportsponniavlen er stort sett Welsh krysset med Engelsk Fullblod (xx) og Fullblodsaraber (ox). Dartmoor har også vært brukt.

Sportsponni er ingen egentlig rase, men en type ponni der målet er å avle en ponni som kan hevde seg i konkurransesammenheng, spesielt i sprang, dressur og feltritt
## Eksterne lenker
*
Biologisk membran

En **[[biologi]]sk [[membran]]** er en samlebetegnelse for tynne hinner som omslutter en celle eller visse organeller inne i cellen. Organeller omsluttet av biologiske membraner omfatter endosomer, lysosomer, mitokondrier, kloroplaster, vakuoler, golgiapparatet, endoplasmatisk retikulum og cellekjernen.

Membraner danner en beskyttende hinne mellom innholdet innenfor og omgivelsene utenfor membranen, og er selektivt permiabel, det vil si at den bare lar visse molekyler passere.

## Oppbygning

### Fosfolipider
cellemembraner og andre biologiske membraner har en lignende grunnstruktur. De består av et dobbelt lag av fosfolipider. Hvert enkelt fosfolipid er består av to «haler» av én mettet og én umettet fettsyrer, bundet til et «hode» av glycerol og fosfat.

Hodet er negativt ladet, mens halen har en nøytral ladning. Dette gir hodet hydrofile egenskaper mens halen er hydrofob. På grunn av disse egenskapene tiltrekkes hodet mot væsken på utsiden og innsiden, mens halene vendes innover i mot hverandre og danner dobbeltmembranen.

### Proteiner
Integrert i dobbeltmembranen kan det finnes mange slag proteiner, avhengig av hvilken celle eller organell det er snakk om. De kan være *transmembrane*, *perifere* proteiner.  De transmembrane proteinene er integrert i selve membranen, mens de perifere kan være knyttet til membranens innside eller utside. De perifere proteinene kan også være frie fra membranen på innsiden eller utsiden av organeller, eller på innsiden av cellemembranen. 

Molekyler som ikke selve membranen lar passere, må fraktes over membranen via såkalte transportproteiner. De kan være *kanaler*, *pumper* eller transporten kan foregå ved *[[endocytose]]* eller *[[eksocytose]]*.

### Karbohydrater
I tillegg til fosfolipider og proteiner i biologiske membraner er visse karbohydrater bundet til enten lipider eller proteiner på cellemembranens ytre overflate. Disse kalles henholdsvis glykolipider og glykoproteiner avhengig av hvilke molekyler de er bundet til. Disse molekylenes funksjon er å gjøre det mulig for andre av kroppens celler å kjenne igjen hverandre. På den måten kan for eksempel celler knyttet til immunforsvaret skille mellom vev som tilhører organismen og fremmede celler.

## Referanser
2. divisjon fotball for menn 2007, avdeling 3

## Statistikk
:*Gule og røde kort er ajourført per *'2. oktober 2007**. Andre tall er endelige.


==Arenaer==

Hjemmebaner for 2007-sesongen:



==Målscorere==

**18 mål:**
*Jarle Wee, Vard Haugesund

**17 mål:**
*Kjetil Bøe, Fløy

**14 mål:**
*[[Morten Eriksen]], Sandnes Ulf

**13 mål:**

*[[Roger Gimre]], SIF
*Daniel Misund, Askøy

**12 mål:**

*[[Tom Erik Maldal]], Sandnes Ulf
*Rolf Magne Olsen, SIF

**11 mål:**
*Tim Henrik Sperrevik, Os
*Are Søderlund, Vard

**10 mål:**
*[[Armin Sistek]], Arendal	
*Trond Haugstad, Manglerud Star
*Christian Thorp, Manglerud Star

**9 mål:**
*Nils Gunnar Thomle, Fana
*Michael Bekke, Sandnes Ulf
*Lars Kristian Pedersen, Fløy

**8 mål:**
*Roy Egil Myre, Fløy
*Per Christian Larsen, Fana
*Ronny Farstad, Fyllingen
*[[Fredrik Norberg]], SIF
*[[Birkir Bjarnason]], Viking 2
*[[Hannes Sigurdsson]], Viking 2

**7 mål:**
*Lars Christian Thorsen, Fløy
*Geir Andre Bøyrum, Os
*[[Alexander Ødegaard]], Viking 2
*[[Mats Cato Moldskred]], Os

**6 mål:**
*[[Trond-Erik Asbjørnsen]], Askøy
*Sindre Trondsen, Fløy
*André Dahl, Fyllingen
*[[Espen Sola]], Sandnes Ulf
*[[Aram Khalili]], Start 2
*[[Nikolai Hagen]], Manglerud Star
*[[Bjarte Haugsdal]], Os
*[[Geir Andre Herrem]], Ålgård

**5 mål:'''
*Robert Rosberg, Askøy
*Thorbjørn Birkelund, Fana
*Aleksander Orvedal, Fyllingen
*Aleksander Sellvoll, Fyllingen
*Jarle Mong, Sandnes Ulf
*Andreas Westlye, Sandnes Ulf
*Ali Al Gashami, Start 2
*Mads Stokkelien, Start 2
*Klaus Vikedal Petersen, SIF
*Kenneth Sola, SIF
*Alexander Søderlund, Vard
*Daniel Lie, Viking 2
*Oddbjørn Sivertsen, Ålgård

## Terminliste













## Oversikt/Resultater

## Eksterne lenker
* Norges Fotballforbund
Mark Allen

**Mark Allen** (født 22. februar 1986 i Antrim) er en nordirsk profesjonell snookerspiller. Han har klatret raskt på verdensrangeringen og er inne i topp seksten i verden etter tre sesonger.

Før han ble profesjonell vant Allen både det europeiske og verdensmesterskapet for amatører, i tillegg til flere titler for juniorer i Nord-Irland. Det første året som profesjonell kom han til sekstenedels-finalene i både UK Championship og Welsh Open. Han spilte seg også frem til siste kvalifiseringsrunde til verdensmesterskapet i snooker, men tapte for Andy Hicks.

I mars 2007 kvalifiserte han seg til verdensmesterskapet for første gang, etter å ha spilt tre kvalifiseringskamper. Den 24. april slo han tidligere verdensmester Ken Doherty 10&ndash;7 i første runde, men tapte for Matthew Stevens 9&ndash;13 i andre runde. Allen kvalifiserte seg til verdenmesterskapet også i 2008, men tapte 9&ndash;10 for syvdobbelte verdensmester Stephen Hendry.

Senere i 2007 kom han for første gang til semifinalen i en rankingturnering. Dette skjedde på hjemmebane under Northern Ireland Trophy, semifinalen tapte han 3&ndash;6 for Fergal O'Brien. Han har også kommet til semifinalen i Bahrain Championship i 2008 og i VM i 2009. Da han kom til semifinalen i VM slo han blant annet regjerende mester Ronnie O'Sullivan, før han tapte for John Higgins.

## Referanser


## Eksterne lenker
* 
* Player profile on Global Snooker
*
Shinedown

**Shinedown** er et amerikansk rockeband fra Jacksonville, Florida, dannet i 2001 av Brent Smith, Brad Stewart, Jasin Todd og Barry Kerch. Bandet har gitt ut tre album på Atlantic Records. De har gitt ut populære singler som «45», «Save Me», «Devour», «Sound of Madness» og «Second Chance». Alle de ti singlene utgitt hittil har klatret inn på Topp 5 av Hot Mainstream Rock Tracks chart. Shinedown har solgt over 8 millioner album over hele verden.
Singelen Second Chance var en av de mest solgte låtene på iTunes i 2009. 
Shinedown spiller Hard Rock/Post-Grunge.

## Aktuelt
I 2009 fikk Shinedown en forespørsel om å lage en sang til filmen Alice in Wonderland. Resultatet ble Her Name is Alice, som finnes på plata "Almost Alice".
I 2010 var Shinedown headline-band for Carnival of Madness-festivalen som startet 16. juli. Andre deltagende band var Chevelle, Sevendust, 10 years og Puddle of Mud. 
Shinedown turnerte med Breaking Benjamin, Nickelback og Sick Puppies resten av året. I 2010 kom deres "singel", Diamond Eyes som er musikken på traileren til filmen "The Expendables".

## Diskografi
### Album
* *[[Leave A Whisper]]* (2003)
* *[[Us And Them (Shinedown album)|Us And Them]]* (2005)
* *[[The Sound Of Madness]]* (2008)
* *[[Live From The Inside]]* (DVD) (2005)
* *[[The Sight Of Madness]]* (DVD) (2009)
* *[[Leave A Whisper Deluxe Edition]]* (2009)
* *[[Us And Them Deluxe Edition]]* (2009)
* *[[Almost Alice]]* (2010)
* *[[Amaryllis (Shinedown album)|Amaryllis]]* (2012)
*''Threat To Survival'' (2015)
**[[Attention Attention]]* (2018)

### Singler
* «Fly from the Inside»
* «45»
* «Burning Bright»
* «Simple Man»
* «Save Me»
* «Heroes»
* «I Dare You» 
* «Devour»
* «Second Chance»
* «Sound of Madness»
* «If You Only Knew»
* «The Crow and the Butterfly»
* «Her Name is Alice»
* «Diamond Eyes»
* «Call me»

## Medlemmer
**Nåværende medlemmer:**
* Brent Smith – Vokal (2001 – )
* Zach Myers – Gitar (2005 – )
* Barry Kerch – Trommer (2001 – )
* Eric Bass – Bass  (2008 – )

**Tidligere medlemmer:**
* Brad Stewart – Bass  (2001 – 2007)
* Jasin Todd – Gitar (2001 – 2008)
* Nick Perri – Gitar (2008)

## Eksterne lenker
* 
* 
* 
* 
* , Shinedown på myspace
Arvid Bryne

**Arvid Bryne** (født 1. september 1938) er en norsk journalist og forfatter.

Bryne har mellomfag i historie, fransk og norsk fra Universitetet i Oslo. Han var programsekretær i NRK og journalist i Associated Press før han i 1970 begynte i *[[Dagbladet]]*. Fra 1981 til 1985 var han USA-korrespondent for avisa, og fra 1986 til 1997 var han utenriksredaktør.

Han har utgitt flere bøker, blant annet om rusmiddelavhengighet, amerikanske presidenter og nordmenn under andre verdenskrig. Bryne har også skrevet portrett av Erik Bye, samt gitt ut en bok hvor han kritiserer behandlingen Milorg-offiseren Oliver H. Langeland fikk etter krigen.

I februar 2015 ble Bryne tildelt Litauens fortjenstorden for på begynnelsen av 1990-årene å ha hjulpet litauerne med å arrangere deres første diplomatiske reise mot vesten.

## Bibliografi
* *Du skulle latt meg få dø. mor*. Gyldendal Norsk Forlag, 1978. 
* *Sykdomslære*. Gyldendal Norsk Forlag, 1981. 
* *Norge fra innsiden*. Cappelen, 1986. 
* *Ronald Reagan*. Aschehoug, 1987. 
* *Hildringstimer*. Tiden Norsk Forlag, 2001. 
* *De malte Norge*. Andresen & Butenschøn, 2004. 
* *Vi sloss for Norge*. Cappelen Damm, 2007. 
* *Christian Krohg*. Unipub, 2009. 
* *Krig og sannhet*. Fagbokforlaget, 2013. 

## Referanser


## Eksterne lenker
*  Arvid Bryne hos Cappelen Damm